กสิกรไทยคาดกนง.คงดอกเบี้ย1.75%
ศูนย์วิจัยกสิกรไทยคาดการประชุม กนง. 8 พ.ค. คงอัตราดอกเบี้ย เพื่อติดตามสถานการณ์เศรษฐกิจที่ชะลอลง ท่ามกลางปัจจัยเสี่ยงที่สูงขึ้น
1 พ.ค. 2562

ศูนย์วิจัยกสิกรไทยคาดการประชุม กนง. 8 พ.ค. คงอัตราดอกเบี้ย เพื่อติดตามสถานการณ์เศรษฐกิจที่ชะลอลง ท่ามกลางปัจจัยเสี่ยงที่สูงขึ้น
ศูนย์วิจัยกสิกรไทย คาดว่าคณะกรรมการนโยบายการเงิน (กนง.) ของไทยน่าจะมีมติคงอัตราดอกเบี้ยนโยบายที่ระดับ 1.75% ในการประชุมครั้งที่ 3 ของปี 2562 ในวันที่ 8 พ.ค. 2562 เพื่อรอประเมินประเมินพัฒนาการเศรษฐกิจไทย รวมทั้ง ผลของดำเนินนโยบายการเงินแบบเฉพาะเจาะจง ทั้ง Macro และ Micro Prudential อาทิ การกำหนดเพดานอัตราส่วนเงินให้สินเชื่อต่อมูลค่าหลักประกัน (LTV ratio)ตลอดจน มาตรฐานการปล่อยสินเชื่อ (Credit underwriting standards) ต่อการดูแลเสถียรภาพของเศรษฐกิจไทย
ขณะที่มาตรการกระตุ้นเศรษฐกิจไทยในช่วงกลางปีของรัฐบาล น่าจะช่วยลดปัจจัยเสี่ยงต่อเศรษฐกิจไทยลงบางส่วน ทำให้ กนง. ยังต้องจับตาพัฒนาการเศรษฐกิจไทยในระยะข้างหน้าอย่างใกล้ชิด